pythainlp/thai-wiki-dataset-v3 huggingface dataset:
ศาสนาผี

ศาสนาผี (ສາສະໜາຜີ|links=no) หรือ บ้านผี (อาหม: 𑜈𑜃𑜫 𑜇𑜣) เป็นศาสนาดั้งเดิมของกลุ่มชาวไท ศาสนานี้มีลักษณะเป็นสรรพเทวนิยม และแบบลักษณ์พหุเทวนิยม-วิญญาณนิยม ซึ่งรวมบทบาทหมอผี มีความเชื่อที่ผสมผสานระหว่างแนวทางปฏิบัติของศาสนาพุทธและพราหมณ์-ฮินดูกับความเชื่อดั้งเดิมของท้องถิ่นในภูมิภาคเอเชียตะวันออกเฉียงใต้ ศาสนาผีเป็นศาสนาดั้งเดิมที่โดดเด่นในภูมิภาคเอเชียตะวันออกเฉียงใต้จนกระทั่งศาสนาพุทธและพราหมณ์-ฮินดูเข้ามา อันมีพื้นฐานมาจากความเชื่อและความศรัทธาของชนชาติชาวไทที่เชื่อว่ามีผีหรือเทพสิงสถิตย์อยู่ทุกในทุก ๆ ที่ ความเชื่อนี้กลุ่มชาติพันธุ์ลาวประมาณ 30.7% นับถือ และชาวไทกลุ่มอื่น ๆ ที่มีการนับถือทั่วไปตามแต่ละท้องถิ่น กลมกลืนไปกับศาสนาใหม่ที่เผยแพร่เข้ามาในดินแดนแถบประเทศไทย โดยมีประเพณีคล้ายคลึงกันระหว่างคนอีสานคนไทยและกลุ่มชาติพันธุ์ไทในประเทศหลายประเทศในทางปฏิบัติ แต่ทั้งนี้การนับถือศาสนาผีหาได้ปรากฏเฉพาะชาวไทไม่ ชาวขมุและมอญ-เขมรอื่น ๆ ตลอดจนกลุ่มชาติพันธุ์ม้ง-เมี่ยน ทิเบต-พม่า และกลุ่มชาติพันธุ์อื่นของลาวก็มีการนับถือผีในลักษณะใกล้เคียงกัน
ผี เป็นเทพารักษ์สิ่งปลูกสร้างหรือพื้นที่ของสถานที่ สิ่งหรือปรากฏการณ์ธรรมชาติ ผียังเป็นวิญญาณบรรพบุรุษและวิญญาณอื่นที่ปกปักผู้คน และยังมีวิญญาณมุ่งร้าย เทพารักษ์สถานที่ เช่น ผีวัด และหลักเมือง มีการเฉลิมฉลองด้วยการชุมนุมของชุมชนและการถวายอาหาร การแปลงเทพเจ้าฮินดูรวมอยู่ในรายการเทพเจ้าด้วย เทพเจ้ามิใช่ฮินดูพื้นเมืองเรียก ผีแถน ผีแถนพบทั่วไป บางตนเชื่อมโยงกับธาตุสากล คือ สวรรค์ ดิน ไฟและน้ำ
ชาวไทยังเชื่อวิญญาณสามสิบสองตนที่เรียก ขวัญ  ซึ่งปกปักร่างกาย และมีการประกอบพิธีกรรมบายศรี ระหว่างโอกาสสำคัญหรือเวลาที่มีความวิตกกังวลเพื่อผูกมัดวิญญาณกับร่างกาย และเชื่อว่าหากวิญญาณเหล่านี้ไม่อยู่กับตัวจะนำพาความเจ็บป่วยหรืออันตรายมา พิธีกรรมบายศรีเรียกขวัญทั้งสามสิบสองกลับมาเพื่อให้สุขภาพ ความมั่งคั่งและความเป็นอยู่ดีของผู้เข้ารับพิธี มีการผูกสายฝ้ายรอบเอวของผู้เข้าร่วมพิธีเพื่อรักษาวิญญาณให้อยู่กับที่ มักมีการดำเนินพิธีกรรมเพื่อต้อนรับแขก ก่อนและหลังการเดินทางยาว และเป็นพิธีกรรมรักษาหรือหลังฟื้นตัวจากความเจ็บป่วย นอกจากนี้ยังเป็นพิธีกรรมศูนย์กลางในการแต่งงานลาวลุ่ม และพิธีการตั้งชื่อเด็กแรกเกิด
ในชีวิตประจำวัน คนส่วนมากเคารพผีที่สถิตอยู่ในเรือนเจ้าที่และเรือนปู่ย่า (ศาลตาปู่) และเชื่อว่าปกป้องบริเวณใกล้เคียงจากอันตราย การถวายดอกไม้ธูปเทียน และมีการขอการคุ้มครองและความช่วยเหลือจากวิญญาณระหว่างการเปลี่ยนแปลงหรือช่วงยากลำบาก เทพเจ้าธรรมชาติมีเทพเจ้าที่สถิตอยู่ในต้นไม้ ภูเขาและป่า วิญญาณชั่วร้าย (ผีเผต) มีขวัญของคนชั่วในชาติก่อนหรือตายโหง เช่น ผีปอบ  และผีดิบเทพเจ้าที่สัมพันธ์กับบางสถานที่เช่น ครัวเรือน แม่น้ำหรือป่ามิได้ดีหรือชั่วในตัวเอง และบางครั้งของถวายจะรับประกันการช่วยหลือเกื้อกูลในกิจการของมนุษย์
==ศาสนาผีในปัจจุบัน==
ในปัจจุบันนี้เรายังสามารถพบเห็นความเชื่อดั้งเดิมของกลุ่มชาติพันธุ์ชาวไท ได้ผสมผสานกับความเชื่ออื่น ๆ ที่ได้รับมาจากภูมิภาคเพื่อนบ้านทั้งศาสนาฮินดูและศาสนาพุทธจากอนุทวีปอินเดียและความเชื่อพื้นเมืองของชาวจีน
สำหรับชาวไทยภาคกลาง, ไทยเชื้อสายจีนหรือไทยสยามนั้นได้ปรากฏหลักฐานหลงเหลือเรื่องความเชื่อศาสนาผีบ้าง อาทิเช่น กลุ่มผีหรือแถนที่ได้รับการยกย่องเสมอเทพชั้นสูงคือ พระหลักเมือง (ผีหลักเมือง) พระเสื้อเมือง (ผีเชื้อเมือง) พระทรงเมือง (ผีนั่งเมือง)
== อ้างอิง ==
ศาสนาในประเทศลาว
เชมันเอเชีย
เซนทราดิ

เซนทราดิ  เป็นตัวละครเหล่ากองทัพทหารของมนุษย์ต่างดาว, ที่มีลักษณะเป็นมนุษย์ยักษ์ (humanoid giant) และมักจะคู่ปรับสำคัญในการ์ตูนชุดเอนิเมะซีรีส์ของญี่ปุ่นในชื่อชุด ซุปเปอร์ไดเมนชั่นฟอเทรสมาครอส (The Super Dimension Fortress Macross) 
มันเป็นการแปลทับศัพท์เป็นเซนเทรดิ (Zentradi), Zjentohlauedy, Zentrady และ Zentraedi สำหรับการ์ตูนซีรีส์เอนิเมะในชื่อชุด "มาครอส" ของญี่ปุ่น  ด้วยการสะกดคำอ่านเป็น Zentraedi จึงเป็นหนึ่งวิธีที่ใช้กันมากที่สุดในการปรับประยุกต์ใช้ในบรรดาจำพวกการ์ตูนเอนิเมะชุดหุ่นยนต์ไฮเทคทั้งหลายของญี่ปุ่น 
==อ้างอิง==
==แหล่งข้อมูลอื่น==
Zentradi at the Macross Compendium 
Macross Nexus 
Fictional characters introduced in 1982
Macross
Fictional characters introduced in 1985
Robotech characters
Fictional warrior races
ตัวละครที่เป็นยักษ์
ตัวละครที่เป็นโคลน
สโมสรฟุตบอลอยุธยา วอริเออร์

สโมสรอยุธยา วอร์ริเออร์ เป็นอดีตสโมสรฟุตบอลอาชีพในประเทศไทย ตั้งอยู่ที่จังหวัดพระนครศรีอยุธยา เคยแข่งขันในลีกภูมิภาค ดิวิชั่น 2 ฤดูกาล 2559 โดยการยืมสิทธิในการลงแข่งขันมาจากสโมสรพิจิตร เอฟซี
หลังจบฤดูกาล 2559 สโมสรได้เลื่อนชั้นขึ้นไปเล่นในไทยลีก 3 แต่ต้องคืนสิทธิในการลงแข่งขันให้พิจิตร เอฟซี จึงไปควบรวมกับสโมสรฟุตบอลอยุธยา ยูไนเต็ด ลงแข่งขันในนาม อยุธยา ยูไนเต็ด
== ประวัติสโมสร ==

ทีมสโมสรอยุธยา วอร์ริเออร์ ทีมน้องใหม่ ลีกดิวิชั่น 2 โซนภาคกลาง ด้วยการนำของสมทรง พันธ์เจริญวรกุล ประธานที่ปรึกษากิตติมศักดิ์ ประธานสโมสร อดิศักดิ์ พันธ์เจริญวรกุล ผู้จัดการทีม ประสิทธิ์ โชคกิจ ผู้ก่อตั้งสโมสรอยุธยา วอร์ริเออร์ แม้จะเป็นฤดูกาลแรกของสโมสรและต้องประสบปัญหาด้านเวลาเตรียมทีมที่มีเพียงน้อยนิด แต่ผู้บริหาร สตาร์ฟโคชและนักเตะ ต่างพยายามจะสร้างทีมให้ทำผลงานให้ดีที่สุดเพื่อแฟนบอลอยุธยา
ต่อมาสโมสรฟุตบอลอยุธยา วอริเออร์ได้คืนสิทธิให้พิจิตร เอฟซี และถูกยุบรวมกับอยุธยา ยูไนเต็ด
== ผู้เล่นชุดฤดูกาล 2559 ==
== แหล่งข้อมูลอื่น ==
http://www.thaileague.co.th/official/?r=Clubs/ClubData&id=148
ตารางคะแนนเอไอเอสลีกประจำฤดูกาล 2016
อ
อ
พิพิธภัณฑ์กุกเกนไฮม์ บิลบาโอ

พิพิธภัณฑ์กุกเกนไฮม์ บิลบาโอ (Museo Guggenheim Bilbao; Guggenheim Bilbao Museoa) เป็นอาคารพิพิธภัณฑ์งานศิลปะสมัยใหม่และร่วมสมัย ตั้งอยู่ริมฝั่งแม่น้ำเนร์บีออน (Nervion) (แม่น้ำซึ่งไหลผ่านเมืองบิลบาโอสู่ทะเลกันตาเบรียในมหาสมุทรแอตแลนติก) ณ เมืองบิลบาโอ แคว้นบาสก์ ประเทศสเปน อาคารได้รับการออกแบบโดยแฟรงก์ เกห์รี สถาปนิกรางวัลพริตซ์เกอร์สัญชาติแคนาดา-อเมริกา เปิดตัวเมื่อวันที่ 18 ตุลาคม ค.ศ. 1997 โดยสมเด็จพระราชาธิบดีควน การ์โลสที่ 1 กษัตริย์สเปน ทรงให้เกียรติเป็นประธานเปิดอาคาร พิพิธภัณฑ์กุกเกนไฮม์เป็นหนึ่งในหลายพิพิธภัณฑ์ที่เป็นของมูลนิธิโซโลมอน อาร์. กุกเกนไฮม์ (Solomon R. Guggenheim Foundation) ซึ่งยังรวมถึงพิพิธภัณฑ์โซโลมอน อาร์. กุกเกนไฮม์ นครนิวยอร์ก ที่ออกแบบโดยแฟรงก์ ลอยด์ ไรต์ ด้วย อาคารแห่งนี้ได้ถูกสร้างขึ้นเพื่อใช้จัดแสดงงานศิลปะต่าง ๆ จากทั้งศิลปินชาวสเปนและทั่วโลก พิพิธภัณฑ์กุกเกนไฮม์ บิลบาโอ ยังถือได้ว่าเป็นหนึ่งในพิพิธภัณฑ์ที่ใหญ่ที่สุดแห่งหนึ่งในสเปน มีสถิติผู้เยี่ยมชมสูงถึง 1,103,211 คน
พิพิธภัณฑ์แห่งนี้ได้เริ่มขึ้นเมื่อรัฐบาลแคว้นบาสก์เสนอมูลนิธิโซโลมอน อาร์. กุกเกนไฮม์ ให้มาสร้างพิพิธภัณฑ์บริเวณท่าเรือเก่าริมฝั่งแม่น้ำในเมืองบิลบาโอ ซึ่งครั้งหนึ่งเคยเป็นแหล่งสร้างรายที่สำคัญได้ให้กับเมือง โดยรัฐบาลได้ออกค่าก่อสร้างในวงเงินจำนวน 100 ล้านดอลลาร์ ค่าระบบเสียงภายในจำนวน 50 ล้านดอลลาร์ ค่าจ้างทั้งหมด-จ่ายครั้งเดียวจำนวน 20 ล้านดอลลาร์ และกองทุนอุดหนุนอีก 12 ล้านดอลลาร์
พิพิธภัณฑ์แห่งนี้ถือเป็นหนึ่งในงานที่รับคำชื่นชมเป็นอย่างมากในงานสถาปัตยกรรมร่วมสมัย โดยได้รับการสรรเสริญว่า "เป็นช่วงเวลาสำคัญทางวัฒนธรรมสถาปัตยกรรม" เนื่องจากอาคารเป็นตัวแทนของ "หนึ่งในช่วงเวลาที่หาได้ยากยิ่งเมื่อทั้งคำวิจารณ์ หลักวิชาการ และความเป็นสาธารณะทั่วไปได้มารวมอยู่ในที่แห่งเดียว" พิพิธภัณฑ์แห่งนี้ได้รับคำยกย่องอย่างกว้างขวางในฐานะหนึ่งในงานออกแบบทางสถาปัตยกรรมที่มีความสำคัญมากที่สุดนับตั้งแต่คริสต์ทศวรรษ 1980 เป็นต้นมา จากการลงคะแนนโดยสถาปนิกที่เชียวชาญใน เวิลด์อาร์คิเท็กเจอร์เซอร์เวย์ (World Architecture Survey) ค.ศ. 2010
== อ้างอิง ==
สิ่งก่อสร้างโดยแฟรงก์ เกห์รี
สิ่งก่อสร้างในประเทศสเปน
พิพิธภัณฑ์ในประเทศสเปน
สถานที่ท่องเที่ยวในประเทศสเปน
บิลบาโอ
สิ่งก่อสร้างในแคว้นประเทศบาสก์
ทีนจอ

ทีนจอ (ထင်ကျော်, เกิดวันที่ 20 กรกฎาคม พ.ศ. 2489) เป็นนักเขียนและนักวิชาการชาวพม่า อดีตประธานาธิบดีแห่งสาธารณรัฐแห่งสหภาพพม่าคนที่ 9 หลังจากได้ดำรงตำแหน่งอย่างเป็นทางการในวันที่ 30 มีนาคม พ.ศ. 2559 และได้ลาออกเมื่อวันที่ 21 มีนาคม พ.ศ. 2561 เขาเป็นประธานาธิบดีที่มีอายุมากที่สุดและเป็นผู้นำพลเรือนคนแรกนับตั้งแต่การรัฐประหารในปี พ.ศ. 2505
เขาเป็นคนเชื้อสายมอญ-พม่าและได้รับการกล่าวถึงในฐานะหนึ่งในผู้ที่มีคุณสมบัติเหมาะสมจะดำรงตำแหน่งประธานาธิบดี หลังจากที่มีการเลือกตั้งเมื่อปี พ.ศ. 2558 และนางอองซานซูจี หัวหน้าสันนิบาตแห่งชาติเพื่อประชาธิปไตย ถูกตัดสิทธิ์จากข้อกำหนดในรัฐธรรมนูญ
== ประวัติ ==
ทีนจอเกิดเมื่อวันที่ 20 กรกฎาคม พ.ศ. 2489 เป็นบุตรของมี่นตุวูน นักเขียนและนักกวีผู้ได้รับความเคารพอย่างสูง ซึ่งได้รับเลือกเป็นสมาชิกสภาผู้แทนราษฎรเมื่อ พ.ศ. 2533
ทีนจอจบการศึกษาระดับปริญญาตรีและปริญญาโท สาขาเศรษฐศาสตร์ จากสถาบันเศรษฐศาสตร์ย่างกุ้ง พ.ศ. 2511 (ขณะนั้นเป็นส่วนหนึ่งของมหาวิทยาลัยอักษรศาสตร์และวิทยาศาสตร์ย่างกุ้ง) หลังจากนั้นจึงเดินทางไปศึกษาต่อที่สถาบันวิทยาการคอมพิวเตอร์ของมหาวิทยาลัยลอนดอนในปี พ.ศ. 2514-2515 และศึกษาที่โรงเรียนการจัดการอาร์เธอร์ ดี. ลิตเติล ในเมืองเคมบริดจ์ รัฐแมสซาชูเซตส์ สหรัฐในปี พ.ศ. 2530
หลังจบการศึกษา ทีนจอประกอบอาชีพหลายอย่าง รวมทั้งเคยเป็นอาจารย์มหาวิทยาลัยและเคยดำรงตำแหน่งรองหัวหน้ากองในกระทรวงอุตสาหกรรม และรองผู้อำนวยการในกรมเศรษฐสัมพันธ์ต่างประเทศ กระทรวงการวางแผนและการคลัง ระหว่างปี พ.ศ. 2513-2523 ก่อนจะเกษียณตัวเอง หลังจากกองทัพเริ่มกระชับอำนาจ เขายังเป็นนักเขียนภายใต้นามปากกาว่า "ดาละ บัน" ชื่อของนักรบชาวมอญชื่อดัง และเป็นประธานกองทุนดอคีนจี องค์กรช่วยเหลือคนในพื้นที่ยากไร้ที่สุดในพม่า ก่อตั้งโดยอองซานซูจี และตั้งชื่อตามชื่อของแม่ผู้ล่วงลับของเธอ
ทีนจอสมรสกับซุซุลวีน สมาชิกสภาผู้แทนราษฎรเมืองโต้น-กวะ ทางใต้ของประเทศพม่า และเป็นประธานของคณะกรรมการความสัมพันธ์ระหว่างประเทศของสภาผู้แทนราษฎร ขณะที่บิดาของซุซุลวีนหรือพ่อตาของทีนจอก็คือ อู้ลวีน ผู้ร่วมก่อตั้งสันนิบาตแห่งชาติเพื่อประชาธิปไตย
== ตำแหน่งประธานาธิบดี ==
เมื่อวันที่ 15 มีนาคม พ.ศ. 2559 รัฐสภาพม่าได้จัดการประชุมสมาชิกสภาสูงและสภาล่างเพื่อเลือกประธานาธิบดี ทีนจอได้รับเลือกจากสมาชิกสภาของพม่าเกินครึ่งให้ดำรงตำแหน่งประธานาธิบดีคนใหม่ของพม่า นับเป็นประธานาธิบดีที่มาจากพลเรือนเป็นคนแรกในรอบกว่า 50 ปีของประเทศ
ผลการเลือกตั้งปรากฏว่า ทีนจอได้คะแนน 360 เสียง จากจำนวนสมาชิกสภาทั้งหมด 652 ที่นั่ง ตามด้วยอันดับสองคือ พลเอก มหยิ่นซเว ได้คะแนน 213 เสียง และอันดับ 3 นายเฮนรีบานที่ยู ได้ 79 คะแนน จึงทำให้พลเอก มหยิ่นซเว ได้เป็นรองประธานาธิบดีคนที่ 1 และนายเฮนรีบานที่ยู ได้เป็นรองประธานาธิบดีคนที่ 2
ทั้งนี้ ผู้ได้รับการเสนอชื่อชิงประธานาธิบดีของพม่ามีด้วยกัน 3 คน ได้แก่ ทีนจอ อายุ 70 ปี ซึ่งได้รับการเสนอชื่อจากสมาชิกสภาล่างหรือสภาผู้แทนราษฎร เฮนรีบานที่ยู ซึ่งได้รับการเสนอชื่อโดยสภาสูง และพลเอก มหยิ่นซเว อดีตนายทหารเกษียณอายุราชการ อายุ 64 ปี และได้รับการเสนอชื่อจากกองทัพที่รับการแต่งตั้งให้เข้าไปในสภาร้อยละ 25 หรือ 1 ใน 4
== อ้างอิง ==
ประธานาธิบดีพม่า
พุทธศาสนิกชนชาวพม่า
ศิษย์เก่าจากมหาวิทยาลัยลอนดอน
ศิษย์เก่าจากมหาวิทยาลัยย่างกุ้ง
ชาวพม่าเชื้อสายมอญ
นักเขียนชาวพม่า
นักการเมืองพม่า
ผู้นำ
อาร์เชอร์ มาร์ติน

อาร์เชอร์ จอห์น พอร์เตอร์ มาร์ติน (Archer John Porter Martin; 1 มีนาคม ค.ศ. 1910 – 28 กรกฎาคม ค.ศ. 2002) เป็นนักเคมีชาวอังกฤษ เกิดที่กรุงลอนดอน เป็นบุตรของวิลเลียม อาร์เชอร์ พอร์เตอร์ มาร์ตินและลิเลียน เคต มาร์ติน (นามสกุลเดิม บราวน์) มาร์ตินเรียนที่โรงเรียนเบดฟอร์ดและเรียนต่อที่มหาวิทยาลัยเคมบริดจ์ หลังเรียนจบมาร์ตินทำงานที่ห้องปฏิบัติการเคมีฟิสิกส์และย้ายไปทำงานที่ห้องปฏิบัติการโภชนาการดันน์ในเคมบริดจ์ ในปี ค.ศ. 1938 มาร์ตินย้ายไปทำงานที่สถาบันวิจัยในเมืองลีดส์ ระหว่าง ค.ศ. 1946–1948 มาร์ตินดำรงตำแหน่งหัวหน้าฝ่ายชีวเคมีของบริษัทยาบูตส์ในเมืองนอตทิงแฮม ต่อมาในปี ค.ศ. 1952 มาร์ตินดำรงตำแหน่งหัวหน้าฝ่ายเคมีฟิสิกส์ของสถาบันแห่งชาติเพื่อการวิจัยทางการแพทย์ในกรุงลอนดอน
มาร์ตินมีความชำนาญในสาขาชีวเคมี เขาพัฒนาวิธีโครมาโทกราฟีหลายแบบ รวมถึงวิธีโครมาโทกราฟีแบบแบ่งส่วนขณะทดลองแยกกรดอะมิโน ภายหลังมาร์ตินพัฒนาวิธีโครมาโทกราฟีแบบแก๊ส ในปี ค.ศ. 1952 มาร์ตินและริชาร์ด ลอเรนซ์ มิลลิงตัน ซิงจ์ได้รับรางวัลโนเบลสาขาเคมี
ด้านชีวิตส่วนตัว มาร์ตินแต่งงานกับจูดิธ แบเกนอล ในปี ค.ศ. 1943 มีบุตรด้วยกัน 5 คน มาร์ตินเกษียณตัวเองในปี ค.ศ. 1984 และเสียชีวิตที่เมืองแลงแกร์รอนในปี ค.ศ. 2002
==อ้างอิง==
== แหล่งข้อมูลอื่น ==
Archer JP Martin - Biographical - Nobelprize.org
นักเคมีชาวอังกฤษ
บุคคลจากลอนดอน
ผู้ได้รับรางวัลโนเบลสาขาเคมี
ชาวอังกฤษผู้ได้รับรางวัลโนเบล
ภาคีสมาชิกราชสมาคมแห่งลอนดอน
ศิษย์เก่าจากมหาวิทยาลัยเคมบริดจ์
คาร์ลอส การ์เซีย

คาร์ลอส พอเลสติโค การ์เซีย หรือรู้จักกันในนาม คาร์ลอส พี การ์เซีย (4 พฤศจิกายน พ.ศ. 2439 - 14 มิถุนายน พ.ศ. 2514) เป็นครู กวี ทนายความ ข้าราชการ นักเศรษฐศาสตร์ นักการเมืองและเป็นผู้นำทางทหาร ผู้ซึ่งได้ดำรงตำแหน่งประธานาธิบดีคนที่ 8 ของฟิลิปปินส์ต้งแต่ 18 มีนาคม พ.ศ. 2500 ถึง 30 ธันวาคม พ.ศ. 2504 นอกจากนี้ยังเคยดำรงตำแหน่งรองประธานาธิบดีฟิลิปปินส์ รัฐมนตรีว่าการกระทรวงการต่างประเทศ สมาชิกวุฒิสภาของฟิลิปปินส์ ผู้ว่าการรัฐโบฮอล และสมาชิกของของสภาผู้แทนราษฎรฟิลิปปินส์จากโบฮอล
==เครื่องอิสริยาภรณ์==
สเปน: เครื่องราชอิสริยาภรณ์กิตติคุณฝ่ายพลเรือน ชั้นสายสร้อย (1 ตุลาคม พ.ศ. 2500)
เครื่องราชอิสริยาภรณ์คิม คานห์ เมดัล (19 มีคาคม พ.ศ. 2499)
==อ้างอิง==
ประธานาธิบดีฟิลิปปินส์
รองประธานาธิบดีฟิลิปปินส์
รัฐมนตรีว่าการกระทรวงการต่างประเทศฟิลิปปินส์
บุคคลจากจังหวัดโบโฮล
คริสต์ศาสนิกชนนิกายโรมันคาทอลิกชาวฟิลิปปินส์
แอลฟาโกะพบอี เซ-ดล

แอลฟาโกะพบอี เซ-ดลเป็นแมตช์หมากล้อม (โกะ) ห้าเกมระหว่างผู้เล่นหมากล้อมอาชีพชาวเกาหลีใต้ อี เซ-ดล และแอลฟาโกะ โปรแกรมโกะคอมพิวเตอร์ที่กูเกิล ดีปไมด์พัฒนา ระหว่างวันที่ 9 ถึง 15 มีนาคม 2559 แอลฟาโกะชนะรวดยกเว้นเกมที่ 4 ทุกเกมชนะโดยอีกฝ่ายถอนตัว มีการเปรียบเทียบแมตช์นี้กับแมตช์หมากรุกประวัติศาสตร์ระหว่างดีปบลูและแกรี คาสปารอฟในปี 2540
มีรางวัลสำหรับผู้ชนะ 1 ล้านดอลลาร์สหรัฐ เนื่องจากแอลฟาโกะเป็นผู้ชนะ จะบริจาครางวัลให้การกุศลซึ่งรวมยูนิเซฟ อี เซ-ดลจะได้ 170,000 ดอลลาร์สหรัฐ (150,000 ดอลลาร์สหรัฐสำหรับเข้าแข่งขันทั้งห้าเกม และอีก 20,000 ดอลลาร์สหรัฐสำหรับชนะในเกมที่ 4)
แมตช์นี้เล่นในกรุงโซล ประเทศเกาหลีใต้ โดยใช้กฎจีนโคมิ 7.5 แต้ม แต่ละสองฝ่ายมีเวลาคิด 2 ชั่วโมงบวกช่วงเบียวโยมิ 60 วินาที 3 ครั้ง
== เกม ==
แมตช์เล่นที่โรงแรมโฟร์ซีซันส์ในกรุงโซล ประเทศเกาหลีใต้ในเดือนมีนาคม 2559 และมีการสตรีม (stream) วิดีทัศน์สดพร้อมคำบรรยายโดย ไมเคิล เรดมอนด์ (มืออาชีพ 9 ดั้ง) และคริส การ์ล็อก เอจา ฮวง สมาชิกทีมดีปไมด์และผู้เล่นโกะ 6 ดั้งมือสมัครเล่น วางหมากบนกระดานให้แอลฟาโกะ ซึ่งดำเนินการผ่านกูเกิลคลาวด์แพลตฟอร์มโดยมีเซิร์ฟเวอร์ตั้งอยู่ในสหรัฐ
=== สรุป ===
=== เกม 1 ===
=== เกม 2 ===
=== เกม 3 ===
=== เกม 4 ===
=== เกม 5 ===
== อ้างอิง ==
== แหล่งข้อมูลอื่น ==
=== คำบรรยายแมตช์ย่างเป็นทางการ ===
Game 1 (15 minute summary)
Game 2 (15 minute summary)
Game 3 (15 minute summary)
Game 4 (15 minute summary)
Game 5
หมากล้อม
วิทยาศาสตร์ในปี พ.ศ. 2559
แมตช์มนุษย์พบคอมพิวเตอร์
แอลฟาโกะ
สถาบันอาหาร

สถาบันอาหาร (National Food Institute) เป็นองค์กรเครือข่าย ภายใต้อุตสาหกรรมพัฒนามูลนิธิ สังกัดกระทรวงอุตสาหกรรม ก่อตั้งขึ้นเมื่อวันที่ 15 ตุลาคม พ.ศ. 2539 ตามแผนพัฒนาเศรษฐกิจและสังคมแห่งชาติฉบับที่ 8 ซึ่งเริ่มใช้ตั้งแต่ 1ตุลาคม 2539 ตามมติคณะรัฐมนตรี 23กรกฎาคม 2539 
มีภารกิจหลักในการส่งเสริมและพัฒนาผู้ประกอบการด้านอาหาร ทั้งในด้านมาตรฐานการผลิต การวิจัยและข้อมูล การตรวจสอบทางห้องปฏิบัติการ การฝึกอบรม และการวิจัยและพัฒนาผลิตภัณฑ์ด้านอาหาร อีกทั้งเป็นที่ตั้งของ Thai Food Heritage ศูนย์การเรียนรู้เฉพาะทางเกี่ยวกับอาหารไทยแห่งแรกในประเทศไทย
==  ประวัติ ==
สถาบันอาหาร จัดขึ้นจากแนวคิดภาครัฐ โดยกรมส่งเสริมการส่งออก (ปัจจุบันคือกรมส่งเสริมการค้าระหว่างประเทศ) กระทรวงพาณิชย์ สำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี และภาคเอกชน โดยกลุ่มอุตสาหกรรมอาหาร สภาอุตสาหกรรมแห่งประเทศไทย สภาหอการค้าแห่งประเทศไทย เพื่อหาองค์กรที่จะทำหน้าที่เป็นแกนหลักในการพัฒนาอุตสาหกรรมอาหารของไทย
รัฐบาลจึงมอบหมายให้สถาบันวิจัยเพื่อการพัฒนาประเทศไทย ดำเนินการศึกษา ถึงความจำเป็นในการจัดตั้งองค์กรขึ้นใหม่ จึงได้มีข้อสรุปและเสนอแนะให้จัดตั้งองค์กรขึ้นใหม่ ที่จะเป็นองค์กรหลักในการพัฒนาอุตสาหกรรมอาหารของไทย ในรูปแบบของสถาบัน จึงมีมติให้จัดตั้งสถาบันอาหารขึ้น ในวันที่ 15 ตุลาคม พ.ศ. 2539 ในรูปแบบองค์กรเครือข่าย ภายใต้อุตสาหกรรมพัฒนามูลนิธิ สังกัดกระทรวงอุตสาหกรรม ตามคำสั่งกระทรวงอุตสาหกรรมที่ 440/2539 ลงวันที่ 28 พฤศจิกายน 2539
== อ้างอิง ==
== แหล่งข้อมูลอื่น ==
เว็บไซต์ทางการ 
ศูนย์ข้อมูลอัจฉริยะเพื่ออุตสาหกรรมอาหาร FIC
ศูนย์การเรียนรู้อาหารไทย
อ
โคลอี มันน์

เจนีวีฟ โคลอี มันน์ (Genevieve Chloe Mann; 12 พฤศจิกายน พ.ศ. 2533 —) เป็นนักกีฬาวอลเลย์บอลหญิงชาวอเมริกัน อดีตเธอเป็นผู้เล่นให้ทีมนครนนท์ ซึ่งเธอก็เล่นโชว์ฟอร์มได้ยอดเยี่ยมจนได้รับรางวัล ตัวบล็อกยอดเยี่ยมคู่กับปลื้มจิตร ถินขาว และพาทีมนครนนท์จบที่อันดับที่ 5 ปัจจุบัน โคลอี มันน์ เล่นให้กับสโมสรวอลเลย์บอลสุพรีม ชลบุรี ประจำฤดูกาลในปี 2016–2017 ปัจจุบันเธอได้เลิกเล่นแล้ว
== อ้างอิง ==
== แหล่งข้อมูลอื่น ==
มหาวิทยาลัยฟลอริดา - โคลอี มันน์ 
โคลอี มันน์ 
นักวอลเลย์บอลหญิงชาวอเมริกัน
นักกีฬาจากรัฐฟลอริดา
แญมอดลิน

แญมอดลิน (Niemodlin; Falkenberg O.S.) เป็นเมืองในจังหวัดออปอแล มีเนื้อที่ 6.6 ตารางกิโลเมตร ในปี 2006 มีประชากร 8,147 คน
เดิมทีเป็นส่วนหนึ่งของดัชชีแห่งออปอแล หลังจากการสิ้นพระชนม์ของดยุกบอลกอที่ 1 เมืองแญมอดลินได้กลายเป็นเมืองหลวงของดัชชีแห่งออปอแล ตั้งแต่ปี ค.ศ. 1313-1382
==อ้างอิง==
== แหล่งข้อมูลอื่น ==
Jewish Community in Niemodlin on Virtual Shtetl
เมืองในจังหวัดออปอแล
แขวงบ้านช่างหล่อ

บ้านช่างหล่อ เป็นแขวงแขวงหนึ่งในเขตบางกอกน้อย กรุงเทพมหานคร สภาพทั่วไปเป็นย่านการค้าและเขตที่อยู่อาศัยหนาแน่นมาก
== ที่ตั้งและอาณาเขต ==
แขวงบ้านช่างหล่อครอบคลุมพื้นที่ตอนกลาง-ใต้ของเขตบางกอกน้อย มีอาณาเขตติดต่อกับเขตการปกครองข้างเคียงดังนี้
ทิศเหนือ ติตต่อกับแขวงบางขุนศรีและแขวงศิริราช มีถนนจรัญสนิทวงศ์ ทางรถไฟสายใต้ คลองวัดทอง และถนนสุทธาวาสเป็นเส้นแบ่งเขต
ทิศตะวันออก ติดต่อกับแขวงศิริราช มีถนนอิสรภาพ ถนนวังหลัง และคลองบ้านขมิ้นเป็นเส้นแบ่งเขต
ทิศใต้ ติดต่อกับแขวงวัดอรุณและแขวงวัดท่าพระ (เขตบางกอกใหญ่) มีคลองมอญเป็นเส้นแบ่งเขต
ทิศตะวันตก ติดต่อกับแขวงบางขุนศรี มีถนนจรัญสนิทวงศ์เป็นเส้นแบ่งเขต
== ที่มาของชื่อแขวง ==
บ้านช่างหล่อเดิมเป็นชุมชนของช่างฝีมือที่มีฝีมือในการประดิษฐ์หรือหล่อพระพุทธรูป มีศูนย์กลางซึ่งปัจจุบันตั้งอยู่บนถนนวังหลังใกล้กับแยกศิริราชและโรงพยาบาลศิริราช มีประวัติความเป็นมายาวนานตั้งแต่กรุงธนบุรีหรือต้นกรุงรัตนโกสินทร์ แต่ต่อมาทางการได้ห้ามการหล่อพระพุทธรูปอีก เนื่องจากสภาพเมืองมีการขยายตัวขึ้น มีบ้านเรือนและผู้มาอยู่อาศัยมากขึ้น เศษเปลวไฟจากการหล่อนั้นอาจกระเด็นไปโดนก่อให้เกิดอัคคีภัยได้ ทำให้โรงหล่อต่าง ๆ ในชุมชนบ้านช่างหล่อต้องปิดกิจการหรือย้ายไปอยู่ที่อื่น ปัจจุบันไม่มีโรงหล่อเหลืออยู่ในชุมชนบ้านช่างหล่อเลย โรงหล่อเดิมจึงเป็นเพียงสำนักงานเพื่อติดต่องาน ปัจจุบันชุมชนบ้านช่างหล่อจึงเหลือแต่เพียงชื่อเท่านั้น
== การคมนาคม ==
ถนนสายหลักในพื้นที่แขวงบ้านช่างหล่อ ได้แก่
ถนนจรัญสนิทวงศ์
ถนนพรานนก
ถนนวังหลัง
ถนนอิสรภาพ
ถนนสายรองและทางลัดในพื้นที่แขวงบ้านช่างหล่อ ได้แก่
ถนนสุทธาวาส
ซอยจรัญสนิทวงศ์ 22 และซอยอิสรภาพ 37 (วัดอัมพวา)
ซอยจรัญสนิทวงศ์ 28 และซอยอิสรภาพ 39 (วัดดงมูลเหล็ก)
ซอยอิสรภาพ 44 (แสงศึกษา)
== ดูเพิ่ม ==
เขตบางกอกน้อย
== อ้างอิง ==
== แหล่งข้อมูลอื่น ==
บ้านช่างหล่อ
แขวงอรุณอมรินทร์

อรุณอมรินทร์ [อะ-รุน-อำ-มะ-ริน] เป็นแขวงแขวงหนึ่งในเขตบางกอกน้อย กรุงเทพมหานคร สภาพทั่วไปเป็นย่านการค้าและเขตที่อยู่อาศัยหนาแน่นปานกลางถึงหนาแน่นมาก ผังเมืองรวมกรุงเทพมหานคร พ.ศ. 2556 ได้กำหนดให้พื้นที่บางแห่งในแขวงนี้เป็นพื้นที่อนุรักษ์เพื่อส่งเสริมเอกลักษณ์ศิลปวัฒนธรรมไทย
== ที่ตั้งและอาณาเขต ==
แขวงอรุณอมรินทร์ตั้งอยู่ทางทิศเหนือของเขตบางกอกน้อย มีอาณาเขตติดต่อกับเขตการปกครองข้างเคียงดังนี้
ทิศเหนือ ติตต่อกับแขวงบางพลัดและแขวงบางบำหรุ (เขตบางพลัด) มีถนนบรมราชชนนีเป็นเส้นแบ่งเขต
ทิศตะวันออก ติดต่อกับแขวงบางยี่ขัน (เขตบางพลัด) มีถนนสมเด็จพระปิ่นเกล้าเป็นเส้นแบ่งเขต
ทิศใต้ ติดต่อกับแขวงพระบรมมหาราชวัง (เขตพระนคร) และแขวงศิริราช มีแนวกึ่งกลางแม่น้ำเจ้าพระยาและคลองบางกอกน้อยเป็นเส้นแบ่งเขต
ทิศตะวันตก ติดต่อกับแขวงบางขุนนนท์ แขวงคลองชักพระ และแขวงตลิ่งชัน (เขตตลิ่งชัน) มีคลองบางกอกน้อยเป็นเส้นแบ่งเขต
== การคมนาคม ==
ถนนสายหลักในพื้นที่แขวงอรุณอมรินทร์ ได้แก่
ถนนจรัญสนิทวงศ์
ถนนบรมราชชนนี
ถนนสมเด็จพระปิ่นเกล้า
ถนนอรุณอมรินทร์
== ระเบียงภาพ ==
ไฟล์:วัดนายโรง เขตบางกอกน้อย กรุงเทพมหานคร (3).jpg|วัดนายโรง
ไฟล์:Somdet Phra Pinklao Bridge.jpg|สะพานสมเด็จพระปิ่นเกล้า
ไฟล์:Wat Dusidaram old viharn 2.jpg|วัดดุสิตารามวรวิหาร
== อ้างอิง ==
อรุณอมรินทร์
เมอร์เยม บอซ

แมเรียม บอซ (ชื่อเล่น: แมเรียม; 3 กุมภาพันธ์ พ.ศ. 2531 — ) เป็นนักกีฬาวอลเลย์บอลหญิงชาวตุรกี ในอดีตเธอเคยเป็นผู้เล่นให้ทีมนครนนท์
== อ้างอิง ==
== แหล่งข้อมูลอื่น ==
เทรฟล์ โซพอต ออฟฟิเชียลเพจ 
นักวอลเลย์บอลหญิงชาวตุรกี
บุคคลจากจังหวัดเอสคีเชฮีร์
สตีเวน ฮันต์

สตีเวน ฮันต์ (16 เมษายน ค.ศ. 1991 — ) เป็นนักกีฬาวอลเลย์บอลชายชาวแคนาดา และเป็นอดีตผู้เล่นให้ทีมวิงค์ 46 พิษณุโลกในไทยแลนด์ลีก ปัจจุบันเล่นให้กับโอเอฟไอ เครเตในประเทศกรีซ
==สังกัดสโมสร==
มหาวิทยาลัยฮาวาย (2008–2012)
G.S. Lamias Achilleus (2012–2013)
SWD powervolleys Düren (2013–2015)
วิง 46 พิษณุโลก (2015–2016)
Kokkolan Tiikerit (2016–2017)
Saint-Nazaire Volley-Bal (2017–2019)
อัลวาเซิล (2019–2020)
โอเอฟไอ เครเต (2020–2021)
== อ้างอิง ==
== แหล่งข้อมูลอื่น ==
onevolleyball.org 
นักวอลเลย์บอลชายชาวแคนาดา
นักกีฬาจากรัฐออนแทรีโอ
รางวัลสตาร์พิคส์ ครั้งที่ 11 ประจำปี พ.ศ. 2556

=== ภาพยนตร์ยอดเยี่ยม ===
Mary is happy, Mary is happy – บริษัท ป๊อป พิคเจอร์ จำกัด
เกรียนฟิคชั่น – สหมงคลฟิล์ม, สตูดิโอคำม่วน
ตั้งวง – ซองซาวนด์โปรดักชั่น, นอร์ธสตาร์
ประชาธิป’ไทย – แตงกวา มาโตกราฟ
พี่มาก..พระโขนง – จีทีเอช, บริษัท จอกว้างฟิล์ม จำกัด
===ผู้กำกับยอดเยี่ยม===
คงเดช จาตุรันต์รัศมี (ตั้งวง)
ชูเกียรติ ศักดิ์วีระกุล (เกรียนฟิคชั่น)
นวพล ธำรงรัตนฤทธิ์ (Mary Is Happy, Mary Is Happy)
บรรจง ปิสัญธนะกูล (พี่มาก..พระโขนง)
เป็นเอก รัตนเรือง, ภาสกร ประมูลวงศ์ (ประชาธิป’ไทย)
===นักแสดงนำชายยอดเยี่ยม===
ณเดชน์ คูกิมิยะ (คู่กรรม)
ณัฐสิทธิ์ โกฏิมนัสวนิชย์ (ตั้งวง)
พัทธดนย์ จันทร์เงิน (เกรียนฟิคชั่น)
ภาคิน คำวิลัยศักดิ์ (Love Syndrome รักโง่ ๆ)
มาริโอ้ เมาเร่อ (พี่มาก..พระโขนง)
===นักแสดงนำหญิงยอดเยี่ยม===
คีรติ มหาพฤกษ์พงศ์ (Love Syndrome รักโง่ๆ)
จุฬาลักษณ์ จุฬานนท์ (นางฟ้า)
พัชชา พูนพิริยะ (Mary Is Happy, Mary Is Happy)
สา สิทธิจันทร์ (สาวคาราโอเกะ)
สุทัตตา อุดมศิลป์ (Last summer ฤดูร้อนนั้น ฉันตาย)
===นักแสดงสมทบชายยอดเยี่ยม===
กฤษดา สุโกศล แคลปป์ (Mary Is Happy, Mary Is Happy)
กิตติศักดิ์ ปฐมบูรณา (เกรียนฟิคชั่น)
จิรายุ ละอองมณี (Last Summer ฤดูร้อนนั้น ฉันตาย)
บำเรอ ผ่องอินทรกุล (สารวัตรหมาบ้า)
พงศธร จงวิลาส (พี่มาก..พระโขนง)
===นักแสดงสมทบหญิงยอดเยี่ยม===
ชนนิกานต์ เนตรจุ้ย (Mary Is Happy, Mary Is Happy)
ณัฐรัฐ เลขา (ตั้งวง)
ธิติรัตน์ โรจน์แสงรัตน์ (Love Syndrome รักโง่ๆ)
บงกช คงมาลัย (นางฟ้า)
วนิดา เติมธนาภรณ์ (เกรียนฟิคชั่น)
===บทภาพยนตร์ยอดเยี่ยม===
Love Syndrome รักโง่ๆ – มนชยา พานิชสาส์น, วรกร วีระกุล, วิลาสินี เรืองประจวบกุล, วรกร วีระกุล, รัชฎ์ภูมิ บุญบัญชาโชค
Mary Is Happy, Mary Is Happy – นวพล ธำรงรัตนฤทธิ์
เกรียนฟิคชั่น – ชูเกียรติ ศักดิ์วีระกุล, นิวรุจ ฑีมะโภวรรณ
ตั้งวง – คงเดช จาตุรันต์รัศมี
พี่มาก..พระโขนง – นนตรา คุ้มวงศ์, ฉันทวิชช์ ธนะเสวี, บรรจง ปิสัญธนะกูล
===ลำดับภาพยอดเยี่ยม===
Last Summer ฤดูร้อนนั้น ฉันตาย – สุนิตย์ อัศวินิกุล, พรรณิภา กบิลลิกกะวานิชย์, มานุสส วรสิงห์, กมลธร เอกวัฒนกิจ, สุชาติ แสงชู, ภราดร เวศอุรัย, สุรศักดิ์ ปานกลิ่น
Mary Is Happy, Mary Is Happy – ชลสิทธิ์ อุปนิกขิต
เกรียนฟิคชั่น – ชูเกียรติ ศักดิ์วีระกุล, จิรศักดิ์ จักรวาฬ
ตั้งวง – มานุสส วรสิงห์, กมลธร เอกวัฒนกิจ
พี่มาก..พระโขนง – ธรรมรัตน์ สุเมธศุภโชค
===กำกับภาพยอดเยี่ยม===
Last Summer ฤดูร้อนนั้น ฉันตาย – สยมภู มุกดีพร้อม
คู่กรรม – สราวุธ วิเชียรสาร
ตั้งวง – ม.ร.ว.อัมพรพล ยุคล, ศรันย์ ศรีสิงห์ชัย
ฟ้าต่ำ แผ่นดินสูง – นนทวัฒน์ นำเบญจพล
สาวคาราโอเกะ – Sandi Sissel, ชนานันท์ โชติรุ่งโรจน์
===ออกแบบงานสร้างยอดเยี่ยม===
Mary Is Happy, Mary Is Happy – ราสิเกติ์ สุขกาล
คู่กรรม – บุญชัย อภินทนาพงศ์
ตั้งวง – ราสิเกติ์ สุขกาล
พี่มาก..พระโขนง – อรรคเดช แก้วโคตร
Last Summer ฤดูร้อนนั้น ฉันตาย – Local Color Film, อรรคเดช แก้วโคตร
===ดนตรีประกอบยอดเยี่ยม===
Mary Is Happy, Mary Is Happy – โสมสิริ แสงแก้ว
เกรียนฟิคชั่น – พัทธมน พงศ์ชัยประเสริฐ
คู่กรรม – ไจแอ๊นท์ เวฟ (Giant Wave)
พี่มาก..พระโขนง – ชาติชาย พงษ์ประภาพันธ์ และ หัวลำโพงริดดิม
สารวัตรหมาบ้า - โมโนโทน มิวสิค โปรดักชั่น
==แหล่งข้อมูลอื่น==
8 สปรูซสตรีท

8 สปรูซสตรีท (8 Spruce Street) หรือเดิม บีคแมนทาวเวอร์ (Beekman Tower) หรือชื่อเพื่อทางการค้า นิวยอร์กบายเกห์รี (New York by Gehry) เป็นอาคารระฟ้า 76 ชั้น ตั้งอยู่ในถนนสปรูซหมายเลข 8 แมนฮัตตัน, นครนิวยอร์ก, สหรัฐอเมริกา ได้รับการออกแบบโดยแฟรงก์ เกห์รี สถาปนิกเจ้าของรางวัลพริตซ์เกอร์สัญชาติแคนาดา-อเมริกัน
8 สปรูซสตรีท ได้กลายเป็นหนึ่งในอาคารที่อยู่อาศัยที่สูงที่สุดในโลก และเป็นอาคารที่อยู่อาศัยที่สูงที่สุดในฝั่งตะวันตกของเกาะในขณะนั้น (ในช่วงวันเปิดอาคารปี 2011) อาคารได้รับการพัฒนาขึ้นโดยบริษัทอสังหาริมทรัพย์ฟอเรสต์ซิตี้แรทเนอร์ (Forest City Ratner) มีวิศวกรจากบริษัท ดับเบิลยูเอสพีกรุ๊ป (WSP Group) และดำเนินการก่อสร้างโดยบริษัท คริสเลอร์บอร์กฟลอร์แมน (Kreisler Borg Florman) ภายในอาคารประกอบด้วยโรงเรียนอนุบาล-ประถมศึกษาซึ่งเป็นของกระทรวงศึกษาธิการ จำนวน 5 ชั้น และเหนือจากชั้นต่อๆไปเป็นห้องพักเช่าหรู (เช่าอย่างเดียว ไม่จำหน่าย All units are rental-only; none are available for purchase.) ซึ่งประกอบด้วยห้องตั้งแต่ 1-3 ห้องนอน ทั้งหมดจำนวน 904 ยูนิต 8 สปรูซสตรีทถือเป็นหนึ่งในอาคารไม่กี่แห่งในย่านธุรกิจใจกลางนิวยอร์ก ที่ใช้โครงสร้างเป็นคอนกรีตเสริมเหล็ก ประยุกต์เข้ากับลวดลายโค้งของน้ำภายนอกอาคาร ซึ่งแสดงให้เห็นถึงลัทธิคตินิยมเปลี่ยนแนวแบบเกห์รีได้อย่างชัดเจน
ในปี 2011 8 สปรูซสตรีท ได้รับรางวัล เอ็มโพริสสคายสแครเปอร์ (Emporis Skyscraper Award) ซึ่งเป็นรางวัลที่มอบให้กับการออกแบบอาคารยอดเยี่ยมทั้งฟังก์ชันและการออกแบบ แต่ถึงอย่างไรก็ดีอาคารแห่งนี้ก็มีราคาเช่าต่อตารางฟุตสูงที่สุดแห่งหนึ่งในแมนฮัตตัน
== อ้างอิง ==
สิ่งก่อสร้างตั้งแต่ พ.ศ. 2549
สิ่งก่อสร้างโดยแฟรงก์ เกห์รี
สิ่งก่อสร้างในนครนิวยอร์ก
แมนแฮตตัน
วอว์ตชึน

วอว์ตชึน (Wołczyn; Konstadt) เป็นเมืองในจังหวัดออปอแล มีเนื้อที่ 7.47 ตารางกิโลเมตร ในปี 2010 มีประชากร 6,033 คน
ในปี ค.ศ. 1343-1436 เมืองได้ถูกยึดครองโดยเจ้าชายลุดวิกแห่งบแชก ในปี ค.ศ. 1742 เมืองอยู่ภายในการปกครองของราชอาณาจักรปรัสเซีย และในปี ค.ศ. 1946 เมืองอยู่ภายในการปกครองของประเทศโปแลนด์
เมื่อวันที่ 1 ตุลาคม ค.ศ. 1868 เมืองได้รับการเชื่อมต่อกับทางรถไฟ
== อ้างอิง ==
== แหล่งข้อมูลอื่น ==
Jewish Community in Wołczyn on Virtual Shtetl
เมืองในจังหวัดออปอแล